Çanakkale (pokrajina)
Pokrajina Çanakkale (turski: Çanakkale ili) je pokrajina koja se nalazi u sjeverozapadnom dijelu Turske. Prostire se na površini od 9.737 km2 a prema podacima iz 2010. godine u provinciji je živjelo 490.397 stanovnika. Gustoća naseljenosti iznosi 50 stanovnika/km2. Kao i pokrajina Istanbul, i ova pokrajina se prostire na dva kontinenta, evropski (trakijski) dio i azijski (anadolijski) dio. Evropski dio pokrajine se nalazi na Galipolju dok se azijski dio u velikoj mjeri poklapa sa historijskom regijom Troada. Odvojeni su Dardanelima koji spajaju Mramorno sa Egejskim morem. Glavni grad pokrajine je Çanakkale po kojem je pokrajina i nazvana. Arheološko nalazište antičkog grada Troje se nalazi upravo u ovoj provinciji.